****

Duke u bazuar nëLigjin Nr. 03-L-149 për Shërbimin Civil të Republikës së Kosovës; si dhe Rregulloren

Nr. 02/2010 për Procedurat e Rekrutimit në Shërbimin Civil, Komisioni i Pavarur i Mediavevazhdon afatin e konkursit edhe për 7 ditë për konkursin si më poshtë:

**KONKURS**

**Titulli i vendit të punës: Udhëheqës i Divizionit për Ankesa dhe Përfaqësim**

**Departamenti:** **Departamenti Ligjor**

**Paga mujore bruto: 730.86 €**

**Kohëzgjatja e emërimit: Pozitë e Karrierës**

**Numri i referencës: 1809/1039/ADM/n.a**

**Vendi i punës: Prishtinë**

**Detyrat dhe përgjegjësitë :**

1. Udhëheqë punën në vlerësimin ligjor të ankesave të paraqitura nga publiku dhe të licencuarit në baza vjetore;
2. Siguron vlerësimin ligjor të divizionit për ankesat e paraqitura gjatë fushatave zgjedhore dhe kujdeset që të gjitha procedurat e nevojshme të ndërmirren në afatet e duhura brenda periudhës sa zgjatë fushata.
3. Pas konstatimit të shkeljeve për rastet e iniciuara me ankesë rekomandon tek Kryeshefi, përmes drejtorit të departamentit ligjor, masën e nevojshme sanksionuese.
4. Siguron komunikimin me të licencuarit për të vlerësuar pajtueshmërinë e tyre me vendimet e komisionit që kanë rezultuar nga ankesat e konfirmuara;
5. Udhëheqë procesin e vlerësimit të marrëveshjeve për të drejtat e autorit dhe të drejtat e transmetimit të dorëzuara nga të licencuarit sipas kërkesës zyrtare në baza të rregullta dhe në rastet e ankesave.
6. Pas konstatimit të shkeljeve nga ana e të licencuarve përgatit rekomandimet lidhur me masën ligjore dhe llojin e sanksioneve që duhet shqiptuar;
7. Udhëheqë dhe koordinon punën e divizionit për të shërbyer si sekretariat për Bordin e Ankesave për Media;
8. Përgatit proceset e përfaqësimit të KPM-së në Gjykatat e Kosovës për zgjidhjen e kontesteve në favor të KPM-së;

**Kushtet e pjesëmarrjes në rekrutim:**

1. Diplom universitare në fushën e drejtësisë (jurisit i diplomuar).
2. Minimum 5 (pesë) vite përvojë pune profesionale në çështje juridike. Përparësi përvoja e punës në fushën e rregullimit të medieve.

**Aftësitë, përvoja dhe atributet tjera që kërkohen:**

1. Përvojë pune profesionale në,lëmin e rregullimi të mediave, institucione publike, ose në ndonjë organizatë tjeter;
2. Përveç njohurive për legjislacionin vendor në fushën e mediave kërkohen edhe njohuri në fushën e legjislacionit dhe jurisprudences së Këshillit të Evropës për lirinë e shprehjes si dhe legjislacioni përkatës të BE-së
3. Aftësi të mira për harimin e dokumenteve ligjore, aftësi menaxheriale, analitike, komunikuese
4. Fleksibilitet dhe aftësi për të punuar nën presion dhe brenda afateve të kufizuara kohore;
5. E deshirueshme njohja e gjuhes angleze;
6. Njohuri për përdorim të kompjuterit për nevojat e kryerjes së detyrave dhe përgjegjësive të punës.

**Kërkesat specifike :**

“***Shërbimi Civil i Kosovës ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”***

***“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcional në organet e shërbimit civil të administratës publike qendrore dhe lokale, siç specifikohet në Nenin 11, paragrafin 3 të Ligjit Nr. 03/L-149 mbi Shërbimin Civil të Republikës së Kosovës”*.**

**Afati i konkurrimit është prej datës 16/10/2018 deri me datë 22/10/2018, deri në orën 16:00.**

Kërkesat e dërguara pas datës së fundit nuk do të pranohen. Aplikacionit duhet ti bashkëngjiten dokumentet përcjellëse si vijon: Formulari i plotësuar i aplikimit, dëshmitë për kualifikimet arsimore dhe profesionale, dëshmitë e përvojës se punës, dy referenca, letërnjoftimi. Kërkesat e pakompletuara do të refuzohen. Në rast të numrit të madh të kërkesave të pranuara, vetëm kandidatët e përzgjedhur në listën e ngushtë do të kontaktohen.

**Paraqitja e kërkesave:**

Komisioni i Pavarur i Mediave

Rr. Perandori Justinian nr.124. Qyteza Pejton

10 000 Prishtinë, Kosovë

e-mail ; info@kpm-ks.org

web: www.kpm-ks.org